runetrust/blame-folketinget-dk huggingface dataset:
Ulrik Kragh (V), 2002-11-12:
Det skal foregå således, at man forhandler med ejerne om privat finansiering, og på den måde skulle man gerne nedbringe omkostningerne til byfornyelse fra de i dag værende ca. 70 pct. og ned til 60 pct. som gennemsnit i 2003 og 50 pct. i 2004 og frem.
René Christensen (DF), 2017-09-07:
Så vil jeg bare spørge ordføreren: Er det ikke korrekt, at hvis man indfører et fradrag på 130 pct., vil de penge til en sådan virksomhed, som under alle omstændigheder vil gennemføre forskning, yderligere koste og gå fra noget andet, eksempelvis fra velfærden?
Roger Matthisen (ALT), 2016-11-08:
Det kan være til statistik, i forhold til hvad LA's ordfører siger, men det kan også være i forhold til andre af de udfordringer og bekymringer, som Enhedslistens ordfører har, og måske skulle vi starte dér og så finde frem til, hvordan vi kommer tilbage til den originale og oprindelige tanke med andelsboliger.
Frank Aaen (EL), 2010-05-28:
Det er jo kun lidt under halvdelen af, hvad den rigeste tiendedel af danskerne har fået bevilget i skattelettelser af den her regering, og det er jo lidt sigende, at de fattigste i verden skal bidrage på den måde til at finansiere de skattelettelser, som f.eks. gav bankdirektør Straarup ca. 0,5 mio. kr. i ren skattelettelse i år.
Søren Søndergaard (EL), 2004-02-05:
Selvfølgelig kan enhver idiot, havde jeg nær sagt, lave en halv times nyhedsudsendelser, men der er meget stor forskel på, om den halve times nyhedsudsendelser består i at læse op, hvad der har stået i en avis, eller om den består i at lave selvstændigt journalistisk arbejde.
Peter Duetoft (CD), 2000-09-07:
Det drejer sig om mennesker, der står i forretning rundtomkring, og det drejer sig om en række offentligt ansatte, der rent faktisk tjener for lidt til at nyde den skattelettelse, og så skal Det Konservative Folkeparti altså ikke komme rendende og sige, at det, man vil, er at sørge for, at mennesker i job får en større indtægt i forhold til mennesker uden job, når man så kommer med et forslag, der rent faktisk ikke retter sig mod i hundredtusindvis af mennesker.
Jens Ove Kjeldsen (KRF), 2000-10-25:
Forældrebetalingen for benyttelse af klubtilbud og andre socialpædagogiske fritidstilbud til større børn og unge må højst udgøre 20 pct. af udgifterne til driften af det enkelte tilbud, og forældrebetalingen for benyttelse af de kommunale daginstitutionstilbud, f.eks. fritidshjem, er undergivet en maksimal grænse på 30 pct. af udgifterne, jf. § 1 i bekendtgørelsen om forældrebetaling for ophold i dagtilbud efter lov om social service.
Ellen Trane Nørby (V), 2006-05-02:
Nu er det jo sådan, at det bliver valgfrit for den studerende, om vedkommende vil have to eller tre linjefag, og hvis hr. Thomas Krog ser på de lærere, vi har i den danske folkeskole i dag, må hr. Thomas Krog vel også erkende, at en stor del af de lærere, der underviser i dag, har gennemgået den helt gamle læreruddannelse og har to linjefag.
Louise Schack Elholm (V), 2017-05-10:
Det synes vi er mange penge at kaste efter folk, der i virkeligheden har råd til en bil, og når det jo ikke bare er elbilen, der måske er det, du får afgiftsfritagelse for, men i lige så høj grad er de forskellige slags luksusudstyr, der er i bilen, og som du skal betale registreringsafgift af i alle andre biler.
Søren Pape Poulsen (KF), 2017-02-28:
Der har vi nogle internationale konventioner, menneskerettighedskonventionen bl.a., omkring forskelsbehandling i fængslet, hvis det handler om de aktiviteter, der foregår, mens man sidder der, og dem ville vi jo komme i konflikt med, hvis vi f.eks. tog tv fra en bestemt gruppe.
Margrete Auken (SF), 2001-01-30:
Så jeg vil da godt spørge, om Enhedslisten vil være om ikke tilfreds med, det er så pompøst, men så kunne leve med, hvis vi nu får ministeren til at forsikre os, at Folketinget bliver orienteret på en sådan måde, at vi ikke pludselig risikerer, at det her er tilladt, uden at vi har haft greb om det.
Jørn Jespersen (SF), 2000-02-04:
Enhedslisten har også i B 45 et forslag om et gensplejsningsfrit landbrug, hvor tankegangen i al sin gribende enkelhed er, at man skal forbyde udsætning af gensplejsede planter for at undgå en forurening af økologisk og gensplejsningfrit landbrug.
Hans Kristian Skibby (DF), 2014-10-23:
Men det er jo sådan, at vi har fået lavet en evaluering af næringsbrevsordningen, og den har vist, at det kun er i begrænset omfang, man har brugt den, da myndighederne primært benytter kontrolforanstaltninger og sanktionshjemler i loven, bl.a. simpelt hen lukker virksomheder, hvis der er graverende eksempler.
Mogens Andreasen (DF), 2000-05-16:
Jeg kan godt se, at hvis man lavede det sådan, at man bare satte dem ind på lønmodtagerens konto hver 14. dag eller hver måned, ville der blive mulighed for at bruge disse penge til det daglige forbrug, og det ville give en slagside den dag, familierne stod og skulle holde ferie, og der ikke var penge til, at alle familiemedlemmerne kunne komme med.
Bjarne Laustsen (S), 2002-05-29:
ganske godt - ministeren har også i en pressemeddelelse sagt, at den tidligere regerings arbejdsmarkedspolitik var en succes, og det vil jeg ikke bestride, for det er en faktuel kendsgerning - er det lidt interessant, at man siger, at nu er vi nødt til at lave lidt om på det. Jeg er faktisk af den opfattelse, at de sanktionsbestemmelser, vi har, og de rådighedsvurderinger, som a-kasserne har udført i forhold til de forsikrede ledige, har været varetaget udmærket af a-kasserne på baggrund af det faglige netværk, der er.
Martin Geertsen (V), 2014-03-28:
Nej, jeg tror, at problemet er, at den markante stigning i antallet af asylansøgere risikerer at tage ressourcer fra den vigtige hjemsendelsesopgave – til skade for de flygtninge, der kunne være med til at bygge op derhjemme og til skade for dansk økonomi.
Anders Samuelsen (RV), 2001-04-17:
Men igen: Det primære udgangspunkt er et fokus på, hvordan den materielle velfærd kan videreudvikles. En debat som den, vi har i dag, er en oplagt mulighed for også at kigge tilbage, til eftertænksomhed og til at se, om vi kan lære noget af fortidens sejre og fortidens fejltrin.
Peter Seier Christensen (NB), 2021-10-28:
Hvis det alligevel forholder sig sådan, at et reduceret udbud af dansk olieproduktion medfører højere pris og dermed faldende efterspørgsel, kræver det, at forbrugerne substituerer den nu dyrere olie med et alternativt brændstof, som udleder mindre CO 2 , og ikke med f.eks. kul.
Per Stig Møller (KF), 2009-02-24:
Det er også den linje, regeringen har tænkt sig at forfølge i de kommende budgetforhandlinger, og det ligger i forlængelse heraf, at vi vil arbejde for, at støtten til rige områder udfases, og at overgangsordningerne inden for strukturfondene begrænses mest muligt.
Joachim B. Olsen (LA), 2017-04-07:
Da man lavede aftalen om pensionsalder i 2006, hvor et bredt flertal, inklusive S og DF, var enige om, at man skulle tage udgangspunkt i en gennemsnitlig pensionstid på 14½ år, gjorde man det på baggrund af en fremskrivning af levealderen, som er blevet overhalet fuldstændig af virkeligheden.
Özlem Sara Cekic (SF), 2010-04-20:
Altså, det kan simpelt hen ikke være rigtigt, at vi i dagens rige Danmark skal tvinge mødre til at stå tidligt op og samle flasker for at kunne købe lægeordineret medicin til deres børn, fordi de har fået halsbetændelse, når man samtidig med skattelettelser giver millioner og milliarder til de velstillede.
Christian Rabjerg Madsen (S), 2025-10-09:
Det er et land, hvor vi passer på vores samfundsmodel, insisterer på fri og lige adgang til sundhed og insisterer på, at de bredeste skuldre bærer det tungeste læs, at velfærden er for alle, og at vi giver alle uanset deres baggrund gode muligheder for at skabe et godt liv eller de bedst mulige rammer at sige farvel til livet i.
Jeppe Jakobsen (DF), 2018-10-11:
Der skal samtidig lyde en stor ros til forsvaret for at have handlet proaktivt i den her sag og sikret, at de veteraner, som allerede har arbejdsskadesager liggende, og som ville kunne blive omfattet af de regler, allerede er blevet orienteret om det, og at de ikke selv skal rejse deres sager en gang til, men at det sker helt automatisk.
Susie Jessen (DD), 2023-02-28:
Vi kan lige så godt sige det, som det er, for hvis det er sådan, at de ikke må gå på arbejde som rengøringsassistenter, som sosu'er, som sygeplejerske, alle de her forskellige ting, som der også er blevet stillet forslag om fra Dansk Folkepartis side tidligere, kan det ende med, at det er der, de ender.
Knud Erik Kirkegaard (KF), 1999-02-12:
Det er en af disse ændringer, som er helt parallel med det, vi selv foreslog bl.a. omkring den fleksible mulighed for at arbejde sammen med efterlønnen, og det, der for os er det helt centrale, er, at vi er overbeviste om, at den ny efterlønsordning vil begrænse tilgangen, og det er jo også det, der er formålet med det hele. Med hensyn til fremtiden vil jeg gerne citere det, jeg sagde under førstebehandlingen af efterlønsforslagene i efteråret.
Sophie Løhde (V), 2011-04-12:
Med lovforslaget er det endvidere aftalt mellem forligspartierne, at politieleverne ikke må komme i den situation, hvor deres indtjening i perioder med løn under uddannelse overstiger det fribeløb, som de efter de almindelige SU-regler kan tjene, uden at det får indflydelse på den SU, der tildeles.
Flemming Møller Mortensen (S), 2010-06-01:
Forhandlingerne gik i gang, og vi gik naturligvis fra socialdemokratisk side til forhandlingerne med det, som var vores klare politik, nemlig at grænsen for alkoholprocenten, når man skulle lave en aldersgrænse for unges køb af stærk spiritus, skulle ligge mellem 15 og 17 pct.
Jesper Petersen (SF), 2009-05-26:
Det er f.eks. musikere og skuespillere og fotografer og andre, der har haft foretræde i Folketingets Skatteudvalg, hvorimod man sagtens kan tage det kulturpolitiske hensyn, at forfattere, der får tilskud fra bibliotekspengene, ikke skal betale arbejdsmarkedsbidrag af de penge.
Elisabeth Geday (RV), 2006-01-18:
Og hvis det ikke er tilfældet, hvis det nu skulle være således, at storebror i regeringen, Venstre, skulle være modstander af at få lavet en sådan ordning, ville Konservative så være indstillet på at støtte et forslag fra Det Radikale Venstre om at lade selvstændige blive omfattet af den barseludligning, vi nu laver, som opsamling på det resterende arbejdsmarked?
Karsten Hønge (SF), 2009-02-06:
Det andet spørgsmål er: Er ordføreren ikke opmærksom på, at det at vedtage en lov, der pålægger regioner og kommuner, at der skal være en overenskomst, ikke betyder, at vi dermed har taget stilling til indholdet af overenskomsten, eller hvem overenskomsten skal indgås med men at der skal være en overenskomst, der giver ordnede arbejdsforhold?
Joachim B. Olsen (LA), 2012-11-02:
Og det samme gør sig gældende i det offentlige, altså uanset om man i en kommune, en region eller inden for staten har råd til at ansætte nogle nye eller har brug for at ansætte nogle nye, skal skal man ansætte dem. Hvis man ikke vil det, skal man sørge for, at de fortsætter på dagpenge.
Ellen Trane Nørby (V), 2020-06-09:
Og når man ved, at den første dobbeltsporede strækning gennem Vamdrup og Vojens, som VK-regeringen i 2009 besluttede sig for at færdiggøre, og som er ca. 20 km lang, blev anslået til at koste 760 mio. kr., men endte på omkring 550 mio. kr., så er det relevant at gøre sig den overvejelse, om en 12-kilometerstrækning virkelig kan koste op mod 800 mio. kr., når den anden strækning viste sig ikke at blive så dyr.
Lennart Damsbo-Andersen (S), 2009-11-11:
Betyder det så, at jeg skal forstå ministerens svar sådan, at ministeren og regeringen, når der kommer gode forslag – og det gør der jo – er klar til at afbureaukratisere, klar til, at vi seriøst tager dem op her og får dem behandlet og besluttet på lige fod med de 105 forslag, som regeringen fremlægger?
Lisbeth Bech-Nielsen (SF), 2025-12-16:
Derfor prøver man at have en Schrödingers kat-tilgang, hvis I kender den; den er både levende og død samtidig: Det er kun risikobaseret, fordi man ikke vil sige, at alle skal gøre det, men alle har en risiko for at lægge platform til det, og det vil sige, at alle steder skal man gøre det.
Kristian Jensen (V), 2002-04-18:
Jeg skal gentage over for hr. Jacob Buksti, at jeg gerne tager en opgørelse, når denne folketingssamling er overstået, og så ser vi, hvilken af de to regeringskonstellationer der på skatteområdet i højest grad har ført blokpolitik, den daværende SR-regering eller den nuværende VK-regering.
Keld Albrechtsen (EL), 2003-03-19:
og fjerne Saddam Hussein, da de havde muligheden, og derefter tillod de ham at myrde løs på sin egen befolkning, på kurderne osv. osv., fordi det blev betragtet som en amerikansk interesse at holde Saddam Hussein på benene af hensyn til amerikanske olieinteresser på det tidspunkt.
Signe Munk (SF), 2023-05-31:
Det at kunne drikke rent postevand, drikkevand fra vandhanen, var også en bekymring, Jakob Ellemann-Jensen havde, da han var miljøminister i 2019, og derfor lavede han faktisk en aftale og satte et initiativ i gang, som kunne være med til afhjælpe det her problem, nemlig at man skulle stoppe med at sprøjte med gift ved de drikkevandsnære boringer.
Hans Kristian Skibby (DF), 2020-05-05:
Hvis man kigger i Socialdemokratiets og dermed regeringens egen infrastrukturplan fra januar 2019, kan man jo se, at der er sat flueben ved en forlængelse af Hillerødmotorvejen, færdiggørelse af Frederikssundmotorvejen, en tredje Limfjordsforbindelse, motorvejen mellem Næstved og Rønnede osv. osv.
Pia Gjellerup (S), 2002-12-06:
Med hensyn til ældrechecken er det såmænd ikke så underligt, at vi er meget kontante i forhold til en symbolpolitik, som virker på en måde, der er opfundet meget sent om natten i Finansministeriet, hvor Finansministeriet og finansministeren selv udgiver et notat, som indeholder en stribe meget vanskelige problemer, bl.a. en modregning på 122 pct.
Mogens Lykketoft (S), 1998-12-02:
Men jeg vil sige, at der er jo en lang række grunde til, at det bestemt er langt mere socialt at opretholde efterlønnen i den nye udgave, vi nu har besluttet, og så kræve en lidt større medlemsbetaling for det, end det er at fjerne efterlønsmuligheden, f.eks. for dem under 62 år, som andre har haft som deres politiske udgangspunkt, men regeringen ikke har.
Per Clausen (EL), 2009-12-02:
Men det, jeg så godt kunne tænke mig at vide, er, hvordan ministeren forestiller sig, at der vil komme konkurrence på det her område, hvis man bevarer muligheden for, at den ene store aktør på området, Microsoft, som i dag er dominerende, stadig væk kan få den mulighed at bevare den dominerende plads, fordi man ikke stiller det krav til Microsoft, at de skal leve op til løftet fra 2003 om at levere en reelt åben standard.
Mikkel Dencker (DF), 2009-04-30:
Hr. Jonas Dahl tror åbenbart, at hvis man sætter cigaretprisen op til 50 kr. pr. pakke herhjemme, så vil alle danskere, der ryger, blive ved med at købe cigaretter her i landet til 50 kr. og ikke køre ned på den anden side af den tyske grænse og købe dem til 35 kr. pr. pakke.
Julie Rademacher (S), 2010-02-23:
Så jeg kunne godt tænke mig at høre, hvis vi skal have den her afbalancering, om hr. Bent Bøgsted vil være med på vores forslag om at øremærke 12 uger til mænd, altså 12 uger, som kvinder også har i forvejen, og så lade resten være valgfrit mellem de to forældre.
Bent Bøgsted (DF), 2009-05-12:
Men på grund af de beskyldninger, ordføreren kommer med, om, hvad Dansk Folkeparti og regeringen kunne finde på at komme med, synes jeg, jeg vil henlede hr. Lennart Damsbo-Andersens opmærksomhed på, at det trods alt er Socialdemokratiet, der har stået for meget af indholdet i »Flere i arbejde«.
Bent Bøgsted (DF), 2006-11-10:
Vi ved, at der er partier, der helst ser, at efterlønnen bliver helt afskaffet, men vi gjorde, hvad vi kunne for at beholde efterlønnen, som vi kender den i dag, og begrænse forhøjelsen af efterlønsalderen så meget som muligt, og vi nåede dertil, hvor det var muligt at komme.
Eva Flyvholm (EL), 2021-05-07:
Vi ser flere og flere rapporter, som også peger på, at lokalbefolkningen simpelt hen opfatter de vestlige styrker som kædet alt for meget sammen med de også meget upopulære regeringer og lokale styrker i området, og at det faktisk giver rekrutteringsgrundlag for terrorbevægelserne, ligesom vi har set det i Afghanistan.
Dorte Bennedsen (S), 1998-01-21:
Ved vedtagelsen af bestemmelsen i § 3 om, at læger kun må tilbyde kunstig befrugtning til kvinder, som er gift, eller som samlever med en mand, opstod der den absurditet, at alle mennesker i dette land må tilbyde insemination ved donorsæd, også til enlige og til lesbiske.
Simon Emil Ammitzbøll (LA), 2016-05-09:
Det ville være mærkeligt, hvis vi havde valgt en af de tre andre definitioner, og så er der jo kun en femte mulighed, nemlig at opfinde noget selv, og der synes vi egentlig det er meget fornuftigt man så har valgt den fjerde og mest logiske, nemlig at lade lønudviklingen følge offentlige ansattes lønudvikling.
Mikkel Bjørn (DF), 2024-12-17:
Jo, hvor der er individer, er der individer med idiotiske synspunkter, og selvfølgelig eksisterer racisme, og det eksisterer både i majoritetsbefolkningen, lige såvel som det i den grad også eksisterer i parallelsamfundene mod majoritetsbefolkningen, og det er der, hvor jeg synes Enhedslisten går helt galt i byen, fordi man siger, at racisme kun kan gå én vej.
Kristen Touborg (SF), 2005-05-20:
Netop på udkantsområderne er der iværksat en række målrettede initiativer, som jeg har redegjort for ved mange tidligere lejligheder, og som jeg nu, tror jeg sådan lidt i stikordsform i lyset af, at vi nu altså har tre debatter, der i hvert fald tenderer til at gribe ind i hinanden, vil sætte ord på her.
Kristian Thulesen Dahl (DF), 2000-11-02:
Jeg kan meddele, at Dansk Folkeparti agter at støtte beslutningsforslag nr. B 9. Det gør vi ikke ud fra en vurdering af de enkelte artiklers anvendelighed eller tanker om, hvorvidt de er gode eller negative for Schweiz, for det mener vi schweizerne selv skal afgøre.
Inger Støjberg (V), 2004-06-03:
Medmindre hr. Mogens Lykketoft nu ønsker at fortælle, hvilke af disse skatter og afgifter som simpelt hen ikke blev indført under SR-regeringen, så må jeg jo betragte det her som en undskyldning eller en undsigelse af den socialdemokratiske politiske ordfører tidligere på dagen, og det må vi så bare gøre.
Meta Fuglsang (SF), 2011-02-04:
Der bliver jo snakket om nu, hvad kommunerne har ansvaret for, og hvad kommunerne skal gøre, så jeg vil gerne starte med at spørge ordføreren, om ordføreren anerkender, at kommunernes mulighed for at overholde budgettet selvfølgelig afhænger af, hvad de vælger at bruge penge på, men også afhænger af, hvad Folketinget siger de skal gøre.
Tom Behnke (KF), 2001-04-24:
Man åbner i forslagets bemærkninger for helt ukontrollable prismærkningsregler og helt utrolig omfattende og administrativt tunge og tidskrævende foranstaltninger, regler, der vil kræve et uforholdsmæssigt stort tidsforbrug i detailhandelen, som slet ikke står mål med den gevinst, der opnås, og som ikke vil kunne håndhæves, uden at politiet eller andre myndigheder mangedobles.
Kim Mortensen (S), 2007-03-13:
Den fokusering, som De Konservative jo så gerne ville have, og som man siger at man gerne ville have gjort endnu mere tydelig i forhold til det, som den konservative ordfører kalder de svage elever, må jo med andre ord betyde, at der så ville være nogle elever, der i dag vælger 10. klasse, og som fremover vil vælge 10. klasse, men som ud fra De Konservatives synspunkt ikke ville have haft mulighed for at vælge en 10. klasse.
Per Stig Møller (KF), 2002-04-05:
Det ligger i EF's direktiv af 29. juni 2000, hvor man taler om gennemførelse af princippet om ligebehandling af alle uanset race og etnisk oprindelse, hvor der i dette direktivs artikel 13, stk. 1, står, at et sådant organ »kan være en del af institutioner, der har til opgave på nationalt plan at forsvare menneskerettighederne eller beskytte enkeltpersoners rettigheder«.
Lene Espersen (KF), 2006-05-16:
Det er mit store håb, at den voldsomme offentlige omtale, som sagen giver for øjeblikket, kan medvirke til, at der bliver en bevidsthed generelt i den danske befolkning, også i indvandrermiljøerne, om, at det her er noget, vi tager afstand fra, og at det er noget, som der er meget stor fokus på, ikke mindst fra politiets side.
Astrid Krag (S), 2022-05-10:
Ja, det er det, for alle de mennesker, som kender til retstilstanden i dag og ikke søger og ikke får afslag, fordi de ved, at det giver ikke mening at søge, fordi de ikke møder et af de her tre krav, jeg har peget på fra talerstolen, vil vi jo se kunne søge, og vi vil måske også se, at nogle, som så søger og selv på baggrund af de nye regler, vi måtte kunne blive enige om ved at ændre i lovgivningen, vil få et afslag, og der vil være klager.
Katarina Ammitzbøll (KF), 2020-11-04:
Vi er faktisk på niveau med Malta, og al respekt for Malta, men der er nok lidt lunere, og de har nok ikke helt det samme behov for opvarmning og energitætte boliger, og EU stiller jo også krav om eller opmuntrer i hvert fald til, at vi fra januar 2021 virkelig skal være kommet langt i mål med det her.
Pernille Vigsø Bagge (SF), 2008-11-25:
Derfor synes jeg simpelt hen, det er topmålet af frækhed, at Venstre fuldstændig glimrer ved sit fravær i ordførerrækken, så der ikke er nogen mulighed for, at oppositionen kan stille spørgsmål til Venstres ordfører i den her sammenhæng.
Lisbeth Bech Poulsen (SF), 2018-01-23:
Men det er jo normen, at de ligger på 700-800 pct., så skal jeg bare forstå det sådan på ministeren – og i parantes bemærket bakker Forbrugerrådet Tænk op om en eller anden form for model i den her retning – at ministeren bare er principielt uenig i at lave nogen former for loft?
Bjarne Laustsen (S), 2017-09-07:
For der er netop det der med, at der ligger så mange forslag til ufinansierede skattelettelser osv., som der er lagt op til at de dårligst stillede skal betale, og her sidder vi jo altså med rigtig mange kernevælgere, både hos Socialdemokratiet og hos Dansk Folkeparti, f.eks. ældre, som kan se for sig, at hvis der ikke bliver en ordentlig fremskrivning af den offentlige økonomi, så bliver der skåret i kernevelfærden.
Torsten Schack Pedersen (V), 2016-11-08:
Derfor er det selvfølgelig omkostninger, vi påfører virksomheder, og der er det selvfølgelig vores udgangspunkt fra Venstres side, at dem skal vi sørge for bliver mindst mulige, og derfor er det en meget, meget direktivnær implementering, lovforslaget lægger op til.
Jens Joel (S), 2021-11-18:
Derfor har vi sagt, at man sådan set bare skal se på, hvad elevgrundlaget har været på de private gymnasier, og det er så også det, det kan være i årene fremover, sådan at vi sikrer, at den her aftale fører til, at der hverken kommer flere eller færre på private gymnasier, og det synes jeg egentlig er et sundt princip, fordi aftalen jo ikke omhandler de private.
Marcus Knuth (KF), 2021-12-21:
Det bliver nok svært at gøre det ultrakort, for vi står i den her fuldstændig absurde situation, at udlændinge- og integrationsministeren ikke vil svare på Folketingets mest basale spørgsmål om, hvad det er for nogle ansøgere, vi er ved at tildele dansk statsborgerskab her om lidt.
Christian Langballe (DF), 2018-04-03:
Men blot for at sige noget om Europarådet og Den Europæiske Menneskerettighedskonvention og Den Europæiske Menneskerettighedsdomstol vil jeg sige, at det jo er sådan en form for hellig treenighed, hvor først og fremmest Den Europæiske Menneskerettighedskonvention og Den Europæiske Menneskerettighedsdomstol jo determinerer dansk lovgivning i en sådan grad, at jeg tror det er svært at forestille sig omfanget af det for almindelige mennesker.
Birgitte Vind (S), 2024-05-16:
Så tror jeg ikke, fru Theresa Scavenius hørte ordentligt efter, hvad jeg sagde, for jeg sagde jo netop, at vi i Socialdemokratiet hilser den her debat velkommen, og at vi er rigtig glade for, at det er blevet taget op, fordi vi mener, det er meget vigtigt, at reglerne for partistøtte afspejler virkeligheden, og også, at borgerne har tillid til det, der foregår.